Andrei Zevakin Eesti Laulu kogemusest: meid nimetati seal katkuhaigeteks!(15)
Andrei Zevakin rääkis, et finaali eel ehk 5. märtsil pidid algama proovid, aga siis selgus, et ühe Zevakini tiimiliikme antigeenide test on positiivne. See test oli kohustuslik kõikidele, et üldse Saku Suurhalli sisse saada. "Arvasime, et see on loll nali, aga lõpuks tuli välja, et asi on tõsine," sõnas Zevakin.
Üks tiimiliige saadeti koju, teised tegid ka testid ja nemad olid negatiivsed. "Meie olime negatiivsed ja meid lasti oma ruumi. Ja olgem ausad, kui selline asi juhtub, siis on kõik natuke segaduses, keegi ei tea, mis saama hakkab, ja natuke keesid pinged üle seal," ütles ta.
"Ausalt öeldes ma ei viitsi sellest pikalt rääkida. Jah, meid nimetati seal katkuhaigeteks. Isegi kui see oli nali, siis oli see väga toksiline. Eriti, kui üks meie tiimiliikmetest oli positiivne. Proovi ajal oli väga toksiline õhkkond ja eriti just pärast proovi. Aga selle teema saime omavahel läbi räägitud ja sellel ma pikemalt ei peatuks," selgitas Zevakin, tänades enda abistamises vajalikku personali.